Hydride - Wikipedia

# Hydride

### From Wikipedia

As Hydride warrt de chemisch Verbinnen vun’n Waterstoff betekend. Fröher hett man en Verbinnen blots Hydrid nöömt, wenn de Waterstoff dorbinnen de Oxidatschoonstall -1 har. Dat wöörn gröttstendeels Verbinnen von Waterstoff mit de bannig elektronegativen Metallen ut de 1. und 2. Hööftgrupp. Hüüt warrt aver so good as all Verbinnen Hydrid nöömt, wo Waterstoff binnen is. Dat gifft veer Oorden von Hydride:

1. Kovalente Hydride
2. Soltortige Hydride
3. metallisch Hydride
4. komplexe Övergangsmetallhydride

So ganz scharp laat sik ober de ünnerscheedlich Typen nich trennen, as de Binnens sik nich von een op den annern ännert, man langsom von en to’n annern wesselt.

## [Ännern] Kovalente Hydride

Disse Oort von Hydride sünd Waterstoffverbinnen mit de Half- und Nichmetalle ut de dritten bit sövten Hööftgrupp. Bi Normalvörutsetten sünd dat meist Gasen oder Fletigkeiten. De wichtigsten Verbinnen von dissen Typ sünd de Kohlenwaterstoffen. De Polarität hingt von den Reakschoonspartner af. Dat gifft:

- Verbinnen mit positiven Waterstoff, wo de Waterstoff de Oxidatschoonstall +1 hett. Biespieele sünd ü.a. Water (H2O), Ammoniak (NH3) un Chlorwaterstoff (HCl). Dorbi hett de Waterstoff Süürfunkschoon un reageert as Oxiadatschoonsmiddel.
- Verbinnen mit negativen Waterstoff, wo de Waterstoff also de Oxidatschoonstall -1 hett. Dat is bi de kovalenten Binnen ober meer as Sünnerfall antokieken. Een Biespiel sünd de Boranen. De Waterstoff hett hier enn basische Funktschoon und wirkt as Redukschoonsmiddel.
- Verbinnen de en swag polare Waterstoffbinnen opwiest. Dat gifft dat vör allen bi de Kohlenwaterstoffen, bi welke de Verbinnen as unpolar ankeken warrt. De Waterstoff hett hier ok de Oxidatschoonstall +1.

## [Ännern] Soltortige Hydride

Soltortige Hydride sünd Ionenverbinnen, wobi de Waterstoff as H- vörliggt. Mit bedeeligt sünd dorbi de Metallen ut de 1. un 2. Hööftgrupp, ober ohn dat Beryllium. Disse Hydride kristalliseert in en Ionengidder. Se warrt veel as Redukschoonsmiddel för organisch Verbinnen bruukt.

## [Ännern] metallisch Hydride

Bi de metallischen Hydride warrt de Waterstoff in dat Metallgidder vun Övergangsmetallen inlaagert. Dorbi warrt de Struktur von dat Gidder verännert un gliektietig ok de elektronischen Eegenschoppen. Metallhydride sünd meist hoogexplosiv.

## [Ännern] komplexe Övergangselementhydride

Von disse Sort gifft dat bannig veel. Se sünd tohopensett ut een H--Ion, een Övergangselement (M) un een elektropositiv Metall (A) un hebbt in allgemen de Formel A<su>xMyHz. Disse Verbinnen kristalliseert in een Kristallgidder, dat komplexe Anionen inbaut.

Vun „http://nds.wikipedia.org../../../h/y/d/Hydride.html“

Sietenkategorien: Chemisch Verbinnen

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Česky
- Deutsch
- English
- Español
- Français
- עברית
- Italiano
- 日本語
- Nederlands
- Polski
- Português
- Русский
- Svenska
- Українська